**Personas datu apstrādes paziņojums**

Šis personas datu apstrādes paziņojums (turpmāk – **Paziņojums**) attiecas uz Sabiedrisko elektronisko plašsaziņas līdzekļu padome reģistrācijas numurs: 40900037388, adrese: Meistaru iela 10 - 601, Rīga, LV-1050 (turpmāk – **Darba devējs vai SEPLP)** pretendentiem (turpmāk – **Pretendents(-i)**), kuri ir izvirzījuši savu kandidatūru uz Darba devēja izsludināto vakanci vai arī uz vakanci sabiedriskā elektroniskā plašsaziņas līdzekļa sabiedrības valdē (VSIA Latvijas Televīzija; VSIA Latvijas Radio), kur atlasi veic SEPLP.

Lai izvērtētu Jūsu kā pretendenta atbilstību, mums kā Darba devējam ir jāapstrādā Jūsu personas dati.

|  |  |
| --- | --- |
| Pārzinis un tā kontaktinformācija | Darba devējs informē, ka attiecībā uz Pretendenta personas datu apstrādi, Darba devējs ir uzskatāms par personas datu pārzini Vispārīgās datu aizsardzības regulas izpratnē.  Darba devēja kontaktinformācija par personas datu apstrādes jautājumiem:  Adrese: Meistaru iela 10 - 601, Rīga, LV-1050;  E-pasta adrese: [seplp@seplp.lv](mailto:seplp@seplp.lv) |
| Personas dati | Personas dati ir jebkāda informācija par identificētu vai identificējamu fizisku personu, šajā gadījumā Pretendentu. Pretendenta personas datus Darba devējs apstrādā tikai tādā apjomā, cik tas ir pamatoti nepieciešams, ievērojot spēkā esošo normatīvo aktu prasības**.**  Darba devējs var apstrādāt šādas personas datu kategorijas, piemēram:   * Identifikācijas dati: vārds, uzvārds, personas kods; * Kontaktinformācija: adrese, e-pasts, tālrunis; * Kvalifikāciju raksturojošie dati: izglītība, darba pieredze, CV un pieteikumā ietvertā informācija; * Rekomendācijas: bijušā darba devēja pārstāvja identitāte un kontaktinformācija, atsauksmes saturs; * Atlases procesā radītie dati: testi, uzdevumi, intervijas un to laikā iegūtā informācija; * Sodāmība: informācija par sodāmību Pretendentam, kuram darba pienākumu izpildei nepieciešama šāda pārbaude saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām vai citiem saistošajiem normatīvajiem aktiem; * Bankas konts: ja Pretendentam tiek izteikts darba piedāvājums, bankas konts darba līguma sagatavošanai un algas pārskaitīšanai; * Videoieraksts: ja Pretendents tiek uzaicināts uz interviju, informējam, ka Darba devēja telpās tiek veikta videonovērošana; * Citi dati: visi citi dati, ko Pretendents pēc saviem ieskatiem iesniedzis atlases procesā.   Gadījumos, ja Pretendents iesniedz personas datus, kas nav vajadzīgi un/vai nav atbilstoši atlases procesam (piemēram, reliģiskā pārliecība), Darba devējs iespēju robežās tos dzēš/aizklāj u.tml.  Aicinām Jūs nesniegt personas datus, kas nav nepieciešami atlases procesam, piemēram, informāciju par grūtniecību un ģimenes stāvokli, informāciju par reliģisko vai filozofisko pārliecību, informāciju par seksuālo orientāciju u.tml.  Attiecībā uz valdes un padomes locekļiem ir attiecināmas arī Publiskas personas kapitāla daļu un kapitālsabiedrību pārvaldības likuma 31. panta ceturtās daļas prasības. Attiecīgi tiek pārbaudīti arī papildus personas dati, piemēram, politiskā piederība un sodāmība. Šīs darbības tiek veiktas, lai izpildītu normatīvajos aktos noteiktos pienākumus. Darba devējam ir tiesības pieprasīt Sodu reģistrā izziņu par noteikta amata Pretendenta nesodāmību par beidzamajiem 12 mēnešiem, kā arī izpētīt publiski pieejamo informāciju (SIA “Lursoft IT”, VID, SIA “Creditreform Latvija”, SIA “Paus Konsults” u.c. datu bāzes) par Pretendentu, lai veiktu Pretendenta padziļināto reputācijas izpēti. |
| Apstrādes nolūki un tiesiskie pamati | |  |  |  | | --- | --- | --- | | Mērķis | Personas dati | Tiesiskais pamats | | Pretendentu atlase | Identifikācijas dati, kontaktinformācija, kvalifikāciju raksturojošie dati, rekomendācijas, atlases procesā radītie dati, citi dati | Piekrišana:  Pretendents ar savu aktīvu darbību iesūta pieteikumu un CV | | Pretendentu datu bāzes uzturēšana | Identifikācijas dati, kontaktinformācija, kvalifikāciju raksturojošie dati, rekomendācijas, atlases procesā radītie dati, citi dati | Piekrišana: Pretendents ar savu aktīvu darbību izvēlas uzglabāt CV datu bāzē, lai saņemtu informāciju par darba piedāvājumiem nākotnē | | Izvērtēt Pretendentu un tā atbilstību Darba devēja noteiktajiem kritērijiem | Identifikācijas dati, kontaktinformācija, kvalifikāciju raksturojošie dati, rekomendācijas, atlases procesā radītie dati, citi dati | Darba devēja likumīgās intereses, piemēram, labāko darbinieku atlase, lai nodrošinātu efektīvu darbību | | Komunikācija ar Pretendentu | Kontaktinformācija | Piekrišana:  Pretendents ar savu aktīvu darbību iesūta pieteikumu | | Sagatavot darba līgumu | Identifikācijas dati, kontaktinformācija, bankas konts | Līguma noslēgšana un juridisku pienākumu izpilde saskaņā ar Darba likumu | | Izpildīt normatīvā regulējuma prasības, piemēram, attiecībā uz valdes un padomes locekļiem | Ar normatīvo regulējumu noteiktie personas dati, piemēram, sodāmība | Juridisku pienākumu izpilde | | Nodrošināt drošu vidi un aizsargātu savu nekustamo īpašumu, Darba devēja telpās tiek veikta videonovērošana | Videoieraksts | Leģitīmās intereses – nekustamā īpašuma aizsardzība, vitālās intereses – drošība darba vidē | |
| Personas datu saņēmēji | Mēs varam nodot Jūsu personas datus šādiem saņēmējiem:   * Lai izvērtētu Pretendenta piemērotību un atbilstību vakancei Darba devējam ir tiesības nodot Pretendenta personas datus pakalpojumu sniedzējam, kas sniedz kandidātu novērtēšanas un izvērtēšanas pakalpojumus par to informējot Pretendentu pirms datu nodošanas; * tiesībsargājošajām iestādēm, piemēram, policijai, taču tikai pēc pieprasījuma un tikai tad, ja to paredz normatīvais regulējums.   Minētie uzņēmumi var apstrādāt Jūsu personas datus tikai saskaņā ar mūsu norādījumiem. Papildus mums ir noslēgti atbilstoši līgumi par personas datu apstrādi. |
| Datu nodošana uz trešajām valstīm | Darba devējs nenodos Pretendenta personas datus ārpus Eiropas Savienības. |
| Datu ieguves avoti | Personas datu avoti:   * Jūs kā pretendents patstāvīgi iesniedzat mums savus personas datus, piemēram, CV vai sarakste; * mēs varam lūgt sniegt atsauksmi par Pretendentu kādam no iepriekšējiem darba devējiem pēdējo 12 mēnešu periodā, vienojoties par to ar Pretendentu; * mēs varam pārbaudīt informāciju par Pretendentu biznesa un nodarbinātības mērķiem paredzētajos sociālajos tīklos, piemēram, *LinkedIn;* * atsevišķos gadījumos personāla atlases uzņēmumi; * publiskas datu bāzes. |
| Personas datu glabāšanas termiņš | Personas dati tiek glabāti līdz:   * noteiktā apstrādes mērķa sasniegšanai; * ciktāl normatīvais regulējums nosaka Darba devēja pienākumu apstrādāt un/vai uzglabāt šādus datus; * ja apstrāde notiek, pamatojoties uz piekrišanu, personas dati tiek apstrādāti tik ilgi, kamēr sniegtā piekrišana ir spēkā un tā nav atsaukta.   Darba devējs saglabā Pretendenta personas datus 4 mēnešus pēc attiecīgas vakances konkursa beigām. Ja ir saņemta Pretendenta rakstiska piekrišana datu uzglabāšanai un iekļaušanai Darba devēja Pretendentu reģistrā, tad personas dati tiek uzglabāti 12 mēnešus pēc attiecīgās vakances konkursa beigām.  Ja Darba devējs nodibinās ar Pretendentu darba attiecībās, tad Pretendenta personas dati var tikt glabāti ilgāk un to apstrādei ir piemērojami Darba devēja iekšējie noteikumi un normatīvo aktu prasības. Piemēram:   * saskaņā ar Ministru kabineta 2018. gada 13. novembra noteikumiem Nr. 690 “Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem” dokumentu par darba tiesisko attiecību nodibināšanu, grozīšanu un izbeigšanu (rīkojuma dokumenti, darba līgumi un to grozījumi, uzteikumi un vienošanās par darba attiecību izbeigšanu), tiem pielīdzināti dokumenti un to reģistri, kas nepieciešami darba tiesisko attiecību administrēšanai glabāšanas laiks ir 75 gadi; * saskaņā ar Grāmatvedības likumu attaisnojuma dokumentiem par darbiniekiem aprēķināto mēnešalgu (darba samaksu) ar sadalījumu pa gadiem un mēnešiem glabāšanas laiks ir 10 gadi. |
| Personas datu drošība | Darba devējs nodrošina, pastāvīgi pārskata un uzlabo aizsardzības pasākumus, lai aizsargātu Jūsu personas datus no nesankcionētas piekļuves, nejaušas nozaudēšanas, izpaušanas vai iznīcināšanas. Lai to īstenotu, Darba devējs pielieto mūsdienu tehnoloģijas, tehniskas un organizatoriskas prasības, t.sk., izmantojot ugunsmūrus, antivīrusu programmas, šifrēšanu.  Jūsu personas datu drošības incidenta gadījumā, ja tas radīs iespējami augstu risku Jūsu tiesībām un brīvībām, mēs nekavējoties paziņosim par to Jums, ja tas būs iespējams, vai informācija tiks publiskota mūsu mājaslapā, vai citādā iespējamā veidā. |
| Kādi normatīvie akti ir piemērojami? | Uz Pretendenta atlasi ir attiecināmi šādi normatīvie akti:   * Vispārīgā datu aizsardzības regula; * Fizisko personas datu apstrādes likums; * dažādas speciālās tiesību normas (piemēram, Darba likums, Pasta likums u.tml.). |
| Jūsu tiesības | Normatīvais regulējums datu aizsardzības jomā piešķir Jums vairākas tiesības ietekmēt Jūsu personas datu apstrādi. Lai šīs tiesības īstenotu, lūdzu:   * iesniedziet Darba devējam rakstveida iesniegumu klātienē (līdzi jāņem pase vai ID karte) vai; * nosūtiet  ar drošu elektronisko parakstu parakstītu iesniegumu uz [seplp@seplp.lv](mailto:seplp@seplp.lv)   Pēc iesnieguma saņemšanas Darba devējs Jūs identificēs, proti, pārliecināsies, ka Jūs esat tā pati persona, par kuru uzdodaties, un sniegs Jums atbildi viena mēneša laikā.  Jums ir visas tiesības, ko garantē Vispārīgā datu aizsardzības regula, piemēram:   * tiesībām piekļūt personas datiem un saņemt informāciju par to apstrādi; * tiesībām pieprasīt izlabot nepareizus, neprecīzus vai nepilnīgus personas datus, ierobežot to apstrādi; * tiesībām tikt aizmirstam; * tiesības uz datu pārnesamību; * tiesībām vērsies ar sūdzību Datu valsts inspekcijā (http://www.dvi.gov.lv/lv/funkcijas/kontaktinformacija/); * tiesībām atsaukt pierišanu. Pretendentam ir tiesības atsaukt piekrišanu savu personas datu apstrādei, ja pamats personas datu apstrādei ir piekrišana. Piekrišanas atsaukšanai Pretendents var izmantot šajā Paziņojumā noradīto Darba devēja kontaktinformāciju. Ja Pretendents atsauc piekrišanu savu personas datu apstrādei, kas nepieciešama, lai izvērtētu Pretendenta atbilstību izsludinātās vakances prasībām un Darba devēja darbā pieņemšanas kritērijiem, tad tas var ietekmēt Pretendenta novērtēšanas rezultātus, un Darba devējs nebūs atbildīgs par šādām sekām.   Papildu informācija pieejama Vispārīgajā datu aizsardzības regulā, kas atrodama pēc tiešsaistes: <https://eur-lex.europa.eu/legal-content/LV/TXT/?uri=CELEX%3A32016R0679>  Darba devējam ir tiesības veikt papildinājumus šajā dokumentā, publiskojot tās aktuālo versiju savā mājaslapā. |